Studio koji je zapravo soba s wc-om ima jako dobre fotografije zbog kojih se stječe dojam da je puno veća nego što u stvarnosti je. Prostor je zaista mali i ako ste i malo klaustrofobični nemojte ovdje odsjesti. Krevet nije baš udoban, jastuci su oni najjeftiniji iz Ikee koji nemaju volumena. Za tri noći boravka smo dobile jedan tanki ručnik i jedva izmolile još jedan. Posteljina je bila zgužvana i puna tuđih dlaka Čistoća nije na nekom nivou npr. kutovi kupaonice su puni prašine i dlaka.
Ulazak u studio je dobro objašnjen, no mi smo zadnju noć imali problem s ulaskom u studio, brava jednostavno nije radila. Pisali smo poruku vlasniku, uopće nije odgovorio na nju. Imale smo sreću da su nas čuli gosti iz druge sobe pa su nam otvorili vrata iznutra, inače bismo ostale vani. Komunikacija s vlasnikom se isključivo vodi putem aplikacije, njegov broj nije dostupan tako da vodite brigu da vam ništa hitno ne zatreba. Nije baš ažuran u odgovaranju na poruke. Prije boravka sam također pitala ima li dostupne ručnike, pitanja o javnom prijevozu i sl, nikad nije odgovorio na poruku. On samo pošalje link s podatcima o stanu, adresom, kako ući u stan i sl.
Lokacija stana nije loša, s autobusom 14a ste povezani s centrom, u blizini je Billa pa ako trebate nešto kupiti.
Izolacija (zvučna) također nije dobra tako da čujete sve iz drugih soba
U sobi imate kuhalo za vodu, mali frižider što je zaista korisno. Ovo nije prostor u kojem želite boraviti, nego samo prespavati i brzo ga napustiti.
Na zidu se nalazi grijalica koja baš ne grije najbolje tako da kad su velike hladnoće u Beču ne bih preporučila boravak ovdje. Jorgani su jako tanki i mi smo se smrzle, morale smo oblačiti dodatnu robu na sebe tijekom noći.